**Аталанта Бергамаска Калчо** или само **ФК Аталанта** е италијански фудбалски клуб од Бергамо, Ломбардија. Моментално се натпреварува во Серија А, највисокото ниво на италијанскиот фудбал.

Клубот е основан во 1907 година и во Италија често се нарекува *Regina delle provinciali* (кралица на провинциските клубови) бидејќи се најуспешен клуб од не-метрополитански град. Аталанта, исто така, е екипата која одиграла најмногу сезони во највисокото ниво на италијанскиот фудбал меѓу клубовите кои никогаш не го освоиле скудетото, а покрај тоа имаат најмногу титули во втората лига на земјата (6 титули, изедначени со Џенова) и се екипата со најмногу промоции во првата лига (вкупно 13).

Најголемиот успех на клубот е освојувањето на Купот на Италија во сезоната 1962-1963, додека во Серија А првенството како најдобар резултат Аталанта го има освоено третото место на крајот од сезоната, пласман остварен трипати по ред во изданијата 2018-2019, 2019-2020 и 2020-2021. Во европските натпреварувања најголемите успеси на Аталанта се полуфиналето во Купот на победниците на куповите во сезоната 1987-1988, додека се натпреварувале во Серија Б, и четвртфиналето во Купот на УЕФА (1990-1991) и во Лигата на шампионите (2019-2020).

Својте домашни натпревари ги игра на стадионот Џевис. Основни бои на клубот се црната и сината.

Историја
--------

Капитенот на Аталанта, Пјеро Гардони го подигнува пехарот освоен во Купот на Италија во сезоната 1962-1963, а веднаш до него на сликата е Анџело Доменгини, најдобар стрелец на изданието и протагонист на финалето со својот решавачки хет-трик против Торино.
Аталанта Бергамаска Калчо ги влече своите корени од расцепот на "Џоване Оробија", клуб формиран во 1901 година. Првиот фудбалски клуб во Бергамо бил "ФК Бергамо", основан од страна на швајцарски имигранти во 1903 година, земајќи учество во првенствата на Ломбардија до 1910 година.

Основана на 17 октомври 1907 година, од страна на средношколците Еуџенио Урио, Феручо и Џулио Амати, Алесандро Форлини и Џон Роберти како **Сочиета Бергамаска ди Џинастика е Спортс Атлетичи Аталанта**, Аталанта го добива нејзиното име по истоимената хероина од старогрчката митологија. Веќе во 1907 година, клубот го создава својот фудбалски оддел, кој е официјално признат од FIGC во 1914 година, а набрзо по инаугурацијата дошле и првите натпревари во историјата на клубот: таа година Бергамaските, кои во тоа време настапувале во црно-бели бои, одиграле само неколку пријателски натпревари прво во Пјаца д'Арми, а подоцна и во *Кампо ди Марте*, нерамен терен кој се наоѓал помеѓу улиците Суарди и Манаки Каироли во центарот на градот. Во сезоната 1914-1915, прва на официјално ниво, клубот учествувал во Промоционе првенството, втората дивизија на земјата во тоа време.

Во 1920 година, клубот се споил со Бергамаска, давајќи живот на денешната структура на бои. Во дваесеттите години, клубот ја одиграл својата прва сезона во најсилната фудбалска лига на земјата (Прима Категорија), за сепак подоцна да испадне во втората дивизија, каде ќе остане од 1928 година, кога го освоиле првенството Прима Дивизионе (со унгарецот Имре Пајер на клупата). По само една сезона во елитната дивизија, Аталанта се вратила во второто ниво на италијанскиот фудбал - сега тоа била новосоздадената Серија Б лига, а во 1933 година ризикува банкрот, спасувајќи се благодарение на група спортисти и на продажбата на Карло Чересоли, најрепрезентативниот елемент, во Амброзијана-Интер за 100 000 италијански лири.

По неколку сезони кои клубот ги затворил завршувајќи во средината на табелата во Серија Б, во 1937 година Аталанта изборила промоција во Серија А на крајот на сезона 1936-1937, но веднаш испаднала. По две сезони се вратила пак во првата лига и како ново промовирана екипа го освојува шесттото место во поредокот за сезоната 1940-1941;; во следните години клубот продолжува да се издвојува по одличните настапи против врвни екипи (на пример, го победиле неколку пати Гранде Торино) и исто така го освоил петтото место на табелата во сезоната 1947-1948. Клубот останал непрекинато во најсилната лига до крајот на сезоната 1958-1959, играјќи вкупно 17 последователни сезони (клупски рекорд за последователни учества во првата лига).

На почетокот на шеесеттите години, Бергамаските почнуваат да учествуваат во европските натпреварувања, со добри перформанси во Митропа купот (полуфинале во 1962), во Копа дел Амичизија и во Купот на Алпите (во последното загубиле финале во 1963 година од Јувентус). На крајот на сезоната 1962-1963, Аталанта го освоила својот прв позначаен трофеј во клупската историја - Купот на Италија; проследено со нивното деби во Купот на победниците на куповите Во 1969 година, доаѓа ново испаѓање во Серија Б, додека седумдесеттите се одликуваат со низа промоции и испаѓања помеѓу првите две национални дивизии. На крајот од сезоната 1980-1981 стигнало единственото испаѓање во третото ниво на италијанскиот фудбал во историјата на клубот од Бергамо, но тие се вратиле брзо во Серија Б по освојувањето на титулата во Серија Ц1 1981-1982.

Во сезоната 1983-1984, Аталанта го завршила своето враќање од третото ниво до Серија А, освојувајќи ја титулата во Серија Б, но сепак три години подоцна уследило ново испаѓање во втората лига. И покрај ова, во истата сезона Аталанта стигнала до финалето на Купот на Италија (биле поразени од Наполи, шампионот на Италија) и добила право на учество во Купот на победниците на куповите следната сезона. И покрај тоа што играла во Серија Б, под водството на тренерот Емилијано Мондонико, Аталанта стигнала до полуфиналето на Купот на победниците на куповите, што е најдобар пласман во натпреварувањата на УЕФА од клуб што не се натпреварувал во највисоката национална дивизија на својата земја. Во следните години, Аталанта се вратила да игра во првата дивизија и изборила пласман во Купот на УЕФА во два последователни наврати (1989-1990 и 1990-1991). Во 1994 година, дошло до ново испаѓање во Серија Б, но со моментално враќање во Серија А по една година. Во сезоната 1996-1997, Филипо Инѕаги постигнувајќи 24 гола во првенство станал првиот играч на *Бергамаските* кој ја освоил титулата најдобар стрелец во Серија А.

Крајот на деведесеттите и 2000-тите години се одликуваат со движење на Аталанта помеѓу двете најсилни италијански лиги Серија А и Серија Б (три промоции, вклучително и титулата освоена во сезоната 2005-2006 и четири испаѓања во периодот од сезоната 1997-1998 до сезоната 2009-2010). Со освојувањето на титулата во Серија Б 2010-2011 клубот повторно се вратил во Серија А, само за да биде вклучен на крајот на сезоната во скандал за наместени натпревар; сепак, Аталанта останала во првата лига и во следните години и, веќе со доаѓањето на Џан Пјеро Гасперини на клупата го освоила четвртото место во сезоната 2016-2017 кое им гарантира пласман во УЕФА Лига Европа, прво нивно учество во некое конфедерално натпреварување, после дваесет и шест години. Во сезоните 2018-2019, 2019-2020 и 2020-2021, Аталанта дополнително ја подобрува својата позиција во лигата со затворање на трите изданија на третото место, со што остварува пласмани во Лигата на шампионите каде за прват во својата историја, играла во сезоната 2019-2020 и како дебитанти стигнале до четвртфиналето.

Бои и амблеми
-------------

### Бои

Џанпаоло Белини, поранешниот капитен на клубот, во класичната опрема на Аталанта: дрес во вертикални пруги од црна и сина боја, црни шорцеви и чорапи.
Во 1907 година, годината на нејзиното основање, Аталанта ги усвоила црно-белите дресови со тенки вертикални риги, со обични шорцеви во црна боја; оваа опрема останала до 1920 година, годината на спојување со Бергамаска, кога клупските бои станале црна и сина во Италија познати како *нероаѕури*: интересно белата, како заедничка боја за двата клуба била елиминирана, а новиот дрес на клубот бил оформен земајќи ја другата соодветна боја на клубовите, црната за Аталанта и сината за Бергамаска. Во првите години од формирањето, Аталанта Бергамаска ди Џинастика е Шерма ќе носи дресови поделени на половина сина и половина црна боја: ригите ќе се појават неколку години подоцна.

|  |  |  |  |
| --- | --- | --- | --- |
| 




**Дресот на Аталанта, пред спојувањето**
 | 




**Дресот на Бергамаска, пред спојувањето**
 | 




**Првиот дрес после спојувањето**
 | 




**Класичниот дрес на клубот**
 |

### Амблеми

Името на клубот произлегува од митолошката фигура, Аталанта. Клубот од Бергамо го носи прекарот *la Dea* (во превод Божица), и покрај тоа што хероината од која бил инспириран всушност не била божество, туку ќерка на Јасион, крал од Аркадија. Официјалното лого на екипата се состои од лицето на принцезата, портрет во профил, на црно-сина позадина.

* Лого 1980-1993.Лого 1980-1993.
* Лого од 1993 година.Лого од 1993 година.

Соперници
---------

Најголем соперник на Аталанта и се соседите Бреша, а исто така постои и изразито соперништво со навивачите на Верона, Џенова, Фјорентина, Рома, Лацио, Наполи, Милан, Интер и Торино.

Спортска опрема и спонзори
--------------------------

### Спортска опрема

**Спортска опрема**

|  |
| --- |
| * 1976-1980 Велика Британија Umbro
* 1980-1981 Франција Le Coq sportif
* 1981-1984 Германија Puma
* 1984-1986 Италија NR
* 1986-1987 Италија N2
* 1987-1989 Италија Latas
* 1989-1991 Италија NR
* 1991-1994 Италија Lotto
* 1994-2007 Јапонија Asics
* 2007-2014 Италија Errea
* 2014-2017 САД Nike
* 2017-денес Шпанија Joma
 |


Claudio Caniggia in an Atalanta home kitКлаудио Каниџа во дресот на Аталанта од 1999 година, спонзориран од Somet.
### Главни спонзори на дресовите

**Спонзори на дресовите**

|  |
| --- |
| * 1982-1989 Италија Sit-In
* 1989-1995 Холандија Tamoil
* 1995-2000 Италија Somet
* 2000-2002 Франција Ortobell
* 2002-2005 Италија Promatech
* 2005-2010 Италија Sit-In Sport
* 2010-2014 Франција AXA
* 2014-2017 Швајцарија SuisseGas
* 2017 Италија TWS
* 2017-2018 Италија Veratour
* 2018-2020 Италија Radici Group
* 2020-денес Велика Британија Plus500
 |

Играчи
------

### Моментален состав

*Обновено на 2 септември 2019*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Бр. |  | Позиција | Играч |
| --- | --- | --- | --- |
| 1 | Аргентина | ГМ | Мусо, ХуанХуан Мусо |
| 2 | Италија | ОД | Толои, РафаелРафаел Толои  |
| 3 | Данска | ОД | Меле, ЈоакимЈоаким Меле |
| 6 | Аргентина | ОД | Паломино, Хосе ЛуисХосе Луис Паломино |
| 7 | Холандија | СР | Копмеинерс, ТенТен Копмеинерс |
| 9 | Колумбија | НП | Муриел, ЛуисЛуис Муриел |
| 10 | Брег на Слоновата Коска | НП | Бога, ЖеремиЖереми Бога |
| 11 | Швајцарија | СР | Фројлер, РемоРемо Фројлер |
| 13 | Италија | ОД | Пецела, ЏузепеЏузепе Пецела |
| 15 | Холандија | СР | де Рон, МартенМартен де Рон |
| 18 | Украина | СР | Малиновски, РусланРуслан Малиновски |
| 19 | Албанија | ОД | Џимсити, БератБерат Џимсити |

 |  | 

| Бр. |  | Позиција | Играч |
| --- | --- | --- | --- |
| 20 | Романија | СР | Михаила, ВалентинВалентин Михаила |
| 28 | Турција | ОД | Демирал, МерихМерих Демирал |
| 31 | Италија | ГМ | Роси, ФранческоФранческо Роси |
| 32 | Италија | СР | Песина, МатеоМатео Песина |
| 33 | Холандија | ОД | Хатебур, ХансХанс Хатебур |
| 42 | Италија | ОД | Скалвини, ЏорџоЏорџо Скалвини |
| 57 | Италија | ГМ | Спортиело, МаркоМарко Спортиело |
| 59 | Русија | СР | Миранчук, АлексејАлексеј Миранчук |
| 72 | Словенија | СР | Иличиќ, ЈосипЈосип Иличиќ |
| 77 | Италија | ОД | Ѕапакоста, ДавидеДавиде Ѕапакоста |
| 88 | Хрватска | СР | Пашалиќ, МариоМарио Пашалиќ |
| 91 | Колумбија | НП | Сапата, ДуванДуван Сапата |

 |

### Рекордери

#### Играчи со најмногу настапи

Последна промена 18 февруари 2022.

| # | Име | Во клубот | Настапи | Позиција |
| --- | --- | --- | --- | --- |
| 1 | Италија Џанпаоло Белини | 1998–2016 | **435** | одбрана |
| 2 | Италија Валтер Боначина | 1986-1991; 1994-1999 | **331** | среден ред |
| 3 | Италија Стефано Анџелери | 1949–1960 | **324** | среден ред |
| 4 | Италија Кристијано Дони | 1998-2003, 2006-2012 | **323** | среден ред |
| 5 | Италија Ливио Ронколи | 1949-1963 | **305** | одбрана |
| 6 | Италија Фабрицио Ферон | 1988-1996 | **294** | голман |
| 7 | Шведска Глен Стремберг | 1984-1992 | **273** | среден ред |
| 8 | Италија Џовани Вавасори | 1970-1972, 1977-1982 | **270** | одбрана |
| 9 | Италија Северо Коминели | 1934-1941; 1943-1944; 1947-1949 | **261** | среден ред |
| 10 | Италија Виторио Скијави | 1935-1944; 1945-1948 | **256** | среден ред |

#### Играчи со најмногу постигнати голови

Последна промена 18 февруари 2022.

| # | Име | Во клубот | Голови | Позиција |
| --- | --- | --- | --- | --- |
| 1 | Италија Кристијано Дони | 1998-2003, 2006-2012 | **112** | среден ред |
|
| 2 | Колумбија **Дуван Сапата** | 2018- | **78** | напаѓач |
| 3 | Италија Северо Коминели | 1934-1941; 1943-1944; 1947-1949 | **65** | среден ред |
|
| 4 | Словенија **Јосип Иличиќ** | 2017- | **60** | среден ред |
| 5 | Аргентина Алехандро Гомес | 2014-2021 | **59** | среден ред |
| 6 | Италија Адријано Басето | 1953-1957 | **57** | напаѓач |
| 7 | Аргентина Херман Денис | 2011-2016 | **56** | напаѓач |
| 8 | Данска Пул Расмусен | 1952-1956 | **54** | среден ред |
| 9 | Данска Јорген Соренсен | 1949-1953 | **52** | напаѓач |
|
| 10 | Колумбија **Луис Муриел** | 2019- | **51** | напаѓач |

Тренери
-------

Џан Пјеро Гасперини, тренер на Аталанта во моментов, на оваа функција е од летото 2016 година.

**Тренери на Аталанта**

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
| * 1913-1924: Техничка комисија
* 1924-1927: Италија Чезаре Ловати
* 1927-1928: Унгарија Имре Пајер
* 1928-1929: Италија Енрико Тирабаси
* 1929-1930: Италија Алдо Чевенини
* 1930-1933: Унгарија Јожеф Виола
* 1933: Унгарија Имре Пајер
* 1933-1935: Италија Анџело Матеа
* 1935-1936: Унгарија Имре Пајер
* 1936-1938: Италија Отавио Барбиери
* 1938-1939: Унгарија Геза Кертес
* 1939-1941: Италија Иво Фјорентини
* 1941-1945: Унгарија Јанош Нехадома
* 1945-1946: Италија Џузепе Меаца
* 1946: АргентинаИталија Луис Монти
* 1946-1949: Италија Иво Фјорентини
* 1949: Италија Алберто Читерио
* 1949: Италија Карло Каркано
 | * 1949-1950: Италија Џовани Варљиен
* 1950-1951: Англија Денис Невил
* 1951-1952: Италија Карло Чересоли
* 1952-1954: Италија Лујџи Фереро
* 1954-1957: Италија Лујџи Боницони
* 1957: Италија Карло Риготи
* 1957: Италија Џузепе Бономи
* 1957-1959: Австрија Карл Адамек
* 1959-1962: Италија Феручо Валкареџи
* 1962-1963: Италија Паоло Табанели
* 1963-1964: Италија Карло Алберто Кварио
* 1964: Италија Карло Чересоли
* 1964-1965: Италија Феручо Валкареџи
* 1965: УругвајИталија Ектор Пуричели
* 1965-1967: Италија Стефано Анџелери
* 1967-1968: Италија Паоло Табанели
* 1968–1969: Италија Стефано Анџелери
* 1969: Италија Силвано Моро
 | * 1969: Италија Карло Чересоли
* 1969: Италија Корадо Вичиани
* 1969–1970: Италија Ренато Геи
* 1970: Италија Батиста Рота
* 1970–1973: Италија Џулио Корсини
* 1973–1974: Парагвај Ериберто Ерера
* 1974–1975: Италија Анџело Пиколи
* 1975–1976: Италија Џанкарло Каде
* 1976: Италија Џанфранко Леончини
* 1976-1980: Италија Батиста Рота
* 1980-1981: Италија Бруно Болки
* 1981: Италија Џулио Корсини
* 1981-1983: Италија Отавио Бјанки
* 1983-1987: Италија Недо Сонети
* 1987-1990: Италија Емилијано Мондонико
* 1990-1991: Италија Пјерлујџи Фрозио
* 1991-1992: Италија Бруно Џорџи
* 1992-1993: Италија Марчело Липи
 | * 1993: Италија Франческо Гвидолин
* 1993-1994: Италија Валдиочи и Прандели
* 1994-1998: Италија Емилијано Мондонико
* 1998-1999: Италија Бортоло Мути
* 1999-2003: Италија Џовани Вавасори
* 2003: Италија Џанкарло Финарди
* 2003-2004: Италија Андреја Мандорлини
* 2004-2005: Италија Делио Роси
* 2005-2007: Италија Стефано Колантуоно
* 2007-2009: Италија Лујџи Делнери
* 2009: Италија Анџело Грегучи
* 2009-2010: Италија Антонио Конте
* 2010: Италија Валтер Боначина
* 2010: Италија Бортоло Мути
* 2010-2015: Италија Стефано Колантуоно
* 2015-2016: Италија Едоардо Реја
* 2016-: Италија Џан Пјеро Гасперини
 |

 |

Титули
------

### Домашни натпреварувања

* **Куп на Италија Куп на Италија** : **1**

1962-63
* **Серија Б Серија Б** : **6** *(рекорд)*

1927–1928, 1939-1940, 1958-1959, 1983-1984, 2005-2006, 2010-2011
* **Серија Ц1** : **1**

1981-1982
### Младински натпреварувања

* **Скудето Кампионато Примавера** : **2**

1992-1993, 1997-1998
* **Куп на Италија Куп на Италија Примавера** : **3**

1999-2000, 2000-2001, 2002-2003

Статистика
----------

### Учество во првенства

|  |  |  |  |  |  |
| --- | --- | --- | --- | --- | --- |
| **Ниво** | **Категорија** | **Учества** | **Деби** | **Последна сезона** | **Вкупно** |
| **1º** | **Дивизионе Национале** | **2** | 1928-1929 | 1945-1946 | **63** |
| **Серија А** | **61** | 1937-1938 | 2021-2022 |
| **2º** | **Секонда Дивизионе** | **4** | 1922-1923 | 1925-1926 | **34** |
| **Прима Дивизионе** | **2** | 1926-1927 | 1927-1928 |
| **Серија Б** | **28** | 1929-1930 | 2010-2011 |
| **3º** | **Серија Ц1** | **1** | 1981-1982 | **1** |

Наводи
------

1. ↑  atalanta.it (уред.). „Contatti". Архивирано од изворникот на 2016-06-06. Посетено на 8 јуни 2016.
2. 1 2 3  atalanta.it (уред.). „Storia". Архивирано од изворникот на 2017-08-17. Посетено на 15 август 2014.
3. ↑  Compresa la vittoria della Prima Divisione 1927-1928, secondo livello del calcio italiano dell'epoca
4. ↑  volume 1, p. 21.
5. ↑  volume 1, pp. 25-26.
6. ↑  volume 2, p. 13.
7. ↑  volume 1, p. 23.
8. ↑  volume 1, p. 29.
9. ↑  volume 1, p. 24.
10. ↑  Corbani e Serina, volume 1, p. 38.
11. ↑  Corbani e Serina, volume 2, p. 47.
12. ↑  Corbani e Serina, volume 1, p. 53.
13. 1 2  Corbani e Serina, volume 1, p. 65.
14. ↑  Corbani e Serina, volume 2, p. 59.
15. ↑  Corbani e Serina, volume 2, pp. 62, 63, 64, 65, 66, 67.
16. ↑  Corbani e Serina, volume 1, p. 70.
17. ↑  Corbani e Serina, volume 2, p. 74.
18. ↑  Corbani e Serina, volume 2, pp. 83, 84, 85.
19. ↑  Corbani e Serina, volume 1, pp. 95.
20. ↑  Corbani e Serina, volume 1, pp. 94, 95, 96.
21. ↑  Corbani e Serina, volume 2, p. 145.
22. ↑  Corbani e Serina, volume 1, p. 203.
23. ↑  „Ogni maglia una storia: le squadre che hanno cambiato colori". 7 април 2012. Архивирано од изворникот на 19 август 2014. Занемарен непознатиот параметар `|deadlink=` (се препорачува `|url-status=`) (help)
24. ↑  „Atalanta, alla festa della Dea Percassi arriva sul jet militare". Tuttosport. 23 јули 2014. Архивирано од изворникот на 19 август 2014. Посетено на 16 август 2014. Занемарен непознатиот параметар `|deadlink=` (се препорачува `|url-status=`) (help)
25. ↑

Надворешни врски
----------------


|  |  |
| --- | --- |
|  | ***Портал   „Фудбал"*** |
|  | ***Портал   „Италија"*** |
|

* Официјално мрежно место

|  |  |  |  |
| --- | --- | --- | --- |
| 

| * п
* р
* у
Италија Серија А 2022-2023 |
| --- |
|  |
| 
Аталанта Аталанта •
Болоња Болоња •
Верона Верона • 
Емполи Емполи •
Интер Интер •
Јувентус Јувентус •
Кремонезе Кремонезе •
Лацио Лацио •
Лече Лече •
Милан Милан •
Монца Монца •
Наполи Наполи • 
Рома Рома • 
Салернитана Салернитана •
Сампдорија Сампдорија • 
Сасуоло Сасуоло •
Специја Специја •
Торино Торино •
Удинезе Удинезе •
Фјорентина Фјорентина •
 |

 |

|  |  |  |  |
| --- | --- | --- | --- |
| 

| * п
* р
* у
Екипи победници на Купот на Италија - Хронологија |
| --- |
|  |
| 
Вадо (1922) **·** 
Торино (1936) **·** 
Џенова (1937) **·** 
Јувентус (1938) **·** 
Интер (1939) **·** 
Фјорентина (1940) **·** 
Венеција (1941) **·** 
Јувентус (1942) **·** 
Торино (1943) **·** 
Лацио (1958) **·** 
Јувентус (1959, 1960) **·** 
Фјорентина (1961) **·** 
Наполи (1962) **·** 
Аталанта (1963) **·** 
Рома (1964) **·** 
Јувентус (1965) **·** 
Фјорентина (1966) **·** 
Милан (1967) **·** 
Торино (1968) **·** 
Рома (1969) **·** 
Болоња (1970) **·** 
Торино (1971) **·** 
Милан (1972, 1973) **·** 
Болоња (1974) **·** 
Фјорентина (1975) **·** 
Наполи (1976) **·** 
Милан (1977) **·** 
Интер (1978) **·** 
Јувентус (1979) **·** 
Рома (1980, 1981) **·** 
Интер (1982) **·** 
Јувентус (1983) **·** 
Рома (1984) **·** 
Сампдорија (1985) **·** 
Рома (1986) **·** 
Наполи (1987) **·** 
Сампдорија (1988, 1989) **·** 
Јувентус (1990) **·** 
Рома (1991) **·** 
Парма (1992) **·** 
Торино (1993) **·** 
Сампдорија (1994) **·** 
Јувентус (1995) **·** 
Фјорентина (1996) **·** 
Виченца (1997) **·** 
Лацио (1998) **·** 
Парма (1999) **·** 
Лацио (2000) **·** 
Фјорентина (2001) **·** 
Парма (2002) **·** 
Милан (2003) **·** 
Лацио (2004) **·** 
Интер (2005, 2006) **·** 
Рома (2007, 2008) **·** 
Лацио (2009) **·** 
Интер (2010, 2011) **·** 
Наполи (2012) **·** 
Лацио (2013) **·** 
Наполи (2014) **·** 
Јувентус (2015, 2016, 2017, 2018) **·** 
Лацио (2019) **·** 
Наполи (2020) **·** 
Јувентус (2021)
 |

 |